Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 5. függelék a 75/2005. (IX. 29.) GKM–KvVM együttes rendelet 3. számú mellékletéhez
Paragraph Index: 284

5. függelék a 75/2005. (IX. 29.) GKM–KvVM együttes rendelet 3. számú mellékletéhez TARTÓSS ÁGI KÖVETELMÉNYEK 1. Emissziós tartóssági idõtartam és romlási tényezõk E függeléket csak a kompresszió gyújtású, a IIIA, IIIB és IV szabályozási lépcsõben tartozó motorokra (a továbbiakban: IIIA, IIIB és IV motorok) kell alkalmazni. 1.1. A gyártónak meg kell határoznia a romlási tényezõt (a továbbiakban e függelékben DF - Deterioration Factor) minden szennyezõ komponensre a IIIA és IIIB motorcsaládokra. 1.1.1. A DF meghatározására irányuló tesztet a következõképpen kell lefolytatni: 1.1.1.1. A gyártónak tartóssági tesztet kell végrehajtani a motor mûködési óráit gyûjtve, olyan vizsgálati program mellett, amely a jó mérnöki megítélés szerint reprezentálja a motor valós használatát az emissziós teljesítmény romlása szempontjából. Tipikus esetben a tartóssági teszt hossza legalább az emissziós tartóssági idõtartam (a továbbiakban: EDP – Emission Durability Period) egy negyedének feleljen meg. A tartóssági vizsgálatot végre lehet hajtani a motor fékpadi járatásával vagy tényleges üzemben. Gyorsított vizsgálatot lehet végezni, ha a tartóssági vizsgálati program magasabb terheléseket tartalmaz, mint a tényleges üzemben tipikusan elõfordulók. A gyorsítási tényezõt, ami a tartóssági vizsgálat óráinak és az egyenértékû EDP óráinak a hányadosa a motor gyártójának kell meghatározni a jó mérnöki megítélés alapján. Az emisszió tartóssági vizsgálat során nem szabad az emisszió szempontból lényeges alkatrészeket javítani vagy cserélni, kivéve a gyártó által javasolt rutin karbantartásokat. A vizsgált motort, alrendszereket vagy alkatrészeket, amelyeket a motorcsalád vagy hasonló emisszió szabályozó rendszerrel rendelkezõ motorcsalád DF tényezõinek meghatározásánál használnak, a gyártó választja ki a jó mérnöki megítélés alapján. A kritérium, hogy a vizsgálati motor jellemezze a motorcsalád emissziós romlási tulajdonságait, amelyre az eredményezett romlási tényezõ értékeit a típusjóváhagyásnál alkalmazzák. Eltérõ furatú és löketû, eltérõ elrendezésû, eltérõ szívórendszerû és üzemanyag-ellátó rendszerû motorok az emisszió romlási tényezõ szempontjából egyenértékûnek tekinthetõk, ha egy ilyen meghatározásnak megvan a mûszaki alapja. Más gyártótól származó DF értékek is alkalmazhatók, ha ésszerû alapja van annak, hogy technológiailag azonosak az emisszió romlást illetõleg, és bizonyíték van arra, hogy a teszteket az elõírásoknak megfelelõen hajtották végre. Az e rendeletben meghatározott emissziós vizsgálatot a bejáratott motoron, a tartóssági órák gyûjtésnek megkezdése elõtt, és a tartóssági idõtartam végén el kell végezni. A tartóssági vizsgálati idõtartama alatt idõszakonként is lehet emisszió vizsgálatot végezni a romlási trend meghatározása érdekében. 1.1.1.2. A tartóssági vizsgálat idõtartama alatt és az emisszió teszteknél a jóváhagyó hatóságnak nem kell jelen lennie. 1.1.1.3. A DF érték meghatározása a tartóssági teszt alapján A hozzáadandó DF-et az EDP idõszak elején meghatározott emissziós értékeknek az EDP idõszak végén meghatározott, az emisszió teljesítményt jellemzõ értékekbõl történõ kivonásával kapjuk meg. A szorzó DF-et az EDP idõszak végén megállapított emissziós szintnek az EDP elején mért emissziós értékekkel való osztása adja. Minden a szabályozás hatálya alá tartozó szennyezõre egyedi DF értéket kell meghatározni. Az NOx +HC elõíráshoz képesti romlási tényezõ esetében a szennyezõk öszszegére vonatkozóan határozzák meg a romlási tényezõt, azonban ez nem jelenti azt, hogy egy szennyezõ kedvezõ romlási tényezõje kompenzálhatja egy másik komponensét. A szorzó NOx+HC DF esetében egyedileg kell meghatározni a romlási tényezõt az NOx-re és a HC-re, és külön kell alkalmazni rájuk, mielõtt kombinálják az NOx-et és a HC-t az eredményt jelentõ romlási tényezõvé, amelyet az elõírásnak való megfelelésnél figyelembe vesznek. Abban az esetben, ha a tesztet nem a teljes EDP idõtartamra hajtják végre, az EDP idõszak végére vonatkozó emissziós értékeket a teszt során megállapított emissziós trend extrapolálásával kell megállapítani a teljes EDP-re vonatkozóan. Ha a tartóssági teszt idõszaka alatt bizonyos intervallumokban végeztek emissziós méréseket, a helyes gyakorlaton alapuló szabványos statisztikai módszereket kell alkalmazni az EDP idõszak végre vonatkozó emisszió állapítására; statisztikai szignifikancia vizsgálat végezhetõ a végsõ emissziós értékek meghatározásához. Ha a számítások a szorzó DF esetében 1,0-nél kisebb vagy a hozzáadandó DF esetében 0,0-nál kisebb értéket adnak, úgy DF 1,0-nak, illetve 0,0 lesz értelemszerûen. 1.1.1.4. A gyártó a jóváhagyó hatóság beleegyezésével használhatja a HD CI (nagynyomású közvetlen befecskendezésû dízelmotor) közúti gépjármû motor jóváhagyásához végzett tartóssági tesztbõl kapott DF értékeket. Ez akkor megengedett, ha mûszaki egye- nértékûség áll fenn a közúti teszt motor és a jóváhagyáshoz a DF értéket alkalmazni kívánó nem közúti motorcsalád között. A közúti motor emissziós tartósságából levezetett DF értékeket a 2. pontban megadott EDP értékek alapján kell számítani. 1.1.1.5. Amennyiben egy motorcsalád ismert technológiát alkalmaz, úgy a vizsgálat helyett a típusjóváhagyó hatóság jóváhagyásával a jó mérnöki gyakorlatnak megfelelõ elemzést lehet végezni a motorcsalád romlási tényezõjének meghatározására. 1.2. DF információk a jóváhagyási kérelemben 1.2.1 Hozzáadandó DF értékeket kell megadni minden szennyezõre olyan dízelmotor család jóváhagyási kérelmében, amely nem alkalmaz kipufogógáz utókezelést. 1.2.2. Szorzó DF értékeket kell megadni minden szennyezõre olyan dízelmotor család jóváhagyási kérelmében, amely alkalmaz kipufogógáz utókezelést. 1.2.3. A gyártónak igény esetén el kell látni a típusjóváhagyó hatóságot a DF értéket alátámasztó információkkal. Ezek tipikusan az emissziós vizsgálatok eredményei, a tartóssági teszt programja, a karbantartási eljárások együtt a mûszaki egyenértékûségre vonatkozó mérnöki megítélést alátámasztó információkkal, ha ez utóbbi értelmezhetõ. 2. Emissziós tartóssági idõtartam (EDP) IIIA, IIIB és IV motorokra 2.1. A gyártónak e függelék 1. táblázatában szereplõ EDP idõtartamot kell alkalmaznia.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes